jp chandrababu biopic in kollywood
తమిళ తెరపై చంద్రబాబు బయోపిక్
తమిళ అగ్ర హీరో ఒకరు చంద్రబాబు పాత్ర పోషిస్తున్నట్లు తెలుస్తోంది.
Samayam Telugu | Updated:
Dec 12, 2018, 03:28PM IST
1950 - 1970 కాలంలో తమిళ చిత్ర పరిశ్రమలో తనదైన హాస్య నటనతో ప్రేక్షకులను కడుపుబ్బా నవ్వించారు చంద్రబాబు. తెలుగులో రాజబాబు తరహాలో తమిళ ప్రేక్షకులను చంద్రబాబు అంతగా ఆకట్టుకున్నారు. ప్రస్తుతం ఆయన జీవితం ఆధారంగా ఓ సినిమా తెరకెక్కుతోంది. ఈ చిత్రానికి ‘జేబీ- ది లెజెండ్‌ ఆఫ్‌ చంద్రబాబు’ అని పేరు పెట్టారు. చంద్రబాబు జీవితంలో చోటుచేసుకున్న ఆసక్తికరణ సన్నివేశాలతో ఈ చిత్రాన్ని తెరకెక్కిస్తున్నట్లు యూనిట్ చెబుతోంది.
తమిళ అగ్ర హీరో ఒకరు చంద్రబాబు పాత్ర పోషిస్తున్నట్లు తెలుస్తోంది. ఎంజీఆర్‌, శివాజీ గణేశన్‌, జెమినీ గణేశన్‌, సావిత్రి, కన్నదాసన్‌, ఎంఎస్‌ విశ్వనాథన్‌తో పాటు పలువురు నటీనటులు, సంగీత దర్శకుల పాత్రలు ఈ చిత్రంలో సందడి చేయనున్నాయి. ప్రస్తుతం ఈ పాత్రలకు నటీనటుల ఎంపిక జరుగుతోంది. రురో ఇంటర్నేషనల్ బ్యానర్‌పై రాజేశ్వర్, స్వామినాథన్ ఈ చిత్రాన్ని నిర్మిస్తున్నారు. రాజేశ్వరన్ దర్శకత్వం వహిస్తారు. ఈ చిత్రానికి సంబంధించి త్వరలోనే ఫస్ట్‌లుక్ విడుదల చేయనున్నారు. ఈ చిత్రంలో కుట్టిపద్మిని ముఖ్య పాత్ర పోషించనున్నారు.